recursal/SuperWikiNEXT-32B huggingface dataset:
**மேலச்செவல் நவநீதகிருணசாமி கோயில்** தமிழ்நாட்டில் திருநெல்வேலி மாவட்டம், மேலச்செவல் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நவநீத கிருஷ்ணன், ஸ்ரீ தேவி, பூமாதேவி சன்னதிகளும், கருடாழ்வார், சேனை முதல்வர், குலசேகராழ்வார், இராமானுஜர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் undefined முறைப்படி ஒருகாலப் பூசை நடக்கின்றது. புரட்டாசி மாதம் கருடசேவை முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதேவி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வடக்கு மாவட்டம்** (அரபு மொழி: منطقة الشمال‎, *Minṭaqat ash-Shamāl*; எபிரேயம்: מחוז הצפון, *Meḥoz HaTzafon*) இசுரேல் நாட்டின் ஆறு நிர்வாக மாவட்டங்களில் ஒன்றாக உள்ளது. வடக்கு மாவட்டம் 4,478 கிமீ² நிலப்பரப்பைக் கொண்டது. 4,638 கிமீ² பரப்பளவு நீர் மற்றும் நில பரப்புகளை உள்ளடக்கத்தை கொண்டிருக்கிறது. மாவட்ட தலைநகர் நாப் ஹகாலில் ஆகும். மேலும் நாசரேத்து பெருநகரமாக உள்ளது.

கோலான் குன்றுகள் வடக்கு மாவட்டத்தை தழுவி செல்வதால் கோலான் குன்றுகள் சட்டம் மூலம் இது 1981 ஆம் ஆண்டு முதல் துணை மாவட்டமாக இருந்து வந்தது. ஆனால் இந்த சட்டம் சர்வதேச அளவில் அங்கீகரிக்கப்படவில்லை. மேலும் ஐக்கிய நாடுகளின் பாதுகாப்பு கவுன்சில் தீர்மானம் 497 இணைப்பின் படி கோலான் குன்றுகள் சட்டம் செல்லாது என்றும் அறிவித்தது. 1,154 கிமீ² பரப்பளவைக் கொண்ட கோலான் குன்றுகள் தவிர வடக்கு மாவட்டம் 3,324 கிமீ² (நீர் பரப்பளவு உட்பட 3,484 கிமீ²) பரப்பளவைக் கொண்டுள்ளது.

மக்கள் தொகை பரவல்
-----------------

2016 ஆம் ஆண்டிற்கான இசுரேல் நாட்டின் மத்திய புலனாய்வு துறை தரவுகளின்படி:

* மொத்த மக்கள் தொகை: 1,390,900 (2016)
* இனங்கள்:
	+ அராபியர்கள்: 746,600 (53.7%)
	+ யூதர்கள்: 599,700 (43.1%)
	+ மற்றவர்கள்: 44,600 (3.2%)
* மதங்கள்:
	+ யூதம்: 599,700 (43.1%)
	+ இஸ்லாம்: 540,600 (38.9%)
	+ டுரூசு: 111,400 (8%)
	+ கிருத்துவம்: 93,100 (6.7%)
	+ மதசார்பற்றவர்கள்: 40,000 (2.9%)
* அடர்த்தி: 311/km²

இசுரேல் நாட்டின் வடக்கு மாவட்டத்தில் மட்டுமே அராபியர்கள் அதிகமாக வசித்து வருவது குறிப்பிடத்தக்கது.

மேற்கோள்கள்
-----------

1. ↑  "Population, by Population Group, Religion, Age and Sex, District and Sub-District" (PDF). Israel Central Bureau of Statistics. 2017. மே 9, 2018 அன்று மூலம் (PDF) பரணிடப்பட்டது. May 8, 2018 அன்று பார்க்கப்பட்டது.
**ம. க. வேற்பிள்ளை** (சனவரி 8, 1847 - 1930) இலங்கைத் தமிழ் உரையாசிரியரும், தமிழறிஞரும், பதிப்பாசிரியரும், தமிழாசிரியரும் ஆவார்.

வாழ்க்கைக் குறிப்பு
-------------------

வேற்பிள்ளை யாழ்ப்பாணம், மட்டுவில் என்ற ஊரில் கணபதிப்பிள்ளை உடையார், புலோலியைச் சேர்ந்த உமாமகேசுவரி ஆகியோருக்குப் பிறந்தவர். மட்டுவில் சண்முகம்பிள்ளை, நல்லூர் கார்த்திகேயப் புலவர், ஆறுமுக நாவலர் ஆகியோரிடம் கல்வி கற்றவர். சிதம்பரம் நாவலர் சைவப்பிரகாச வித்தியாசாலையில் கல்வி கற்றார். செய்யுள் இயற்றுவதில் வல்லவராக இருந்ததால் சிதம்பரம் முத்தையா பட்டர் இவருக்கு "பிள்ளைக்கவி" என்ற பட்டத்தை அளித்தார். இவரது உரையெழுதும் திறமையை வியந்த வித்துவ சிரோமணி பொன்னம்பலப் பிள்ளை இவருக்கு "உரையாசிரியர்" என்னும் பட்டத்தை அளித்தார்.

ம. வே. திருஞானசம்பந்தம், சட்ட அறிஞர் வே. மாணிக்கவாசகர், குருமணி ம. வே. மகாலிங்கசிவம், நடராசா, கந்தசாமி ஆகியோர் ம. க. வேற்பிள்ளையின் பிள்ளைகள் ஆவர். புலவர் ம. பார்வதிநாதசிவம் இவரின் பேரனாவார்.

எழுதிய நூல்கள்
--------------

தளத்தில்  
ம. க. வேற்பிள்ளை எழுதிய
 ***நூல்கள்*** உள்ளன.

* சந்திரமெளலீசர் சதகம் என்னும் ஈழமண்டல சதகம்
* ஆருயிர்க் கண்மணி மாலை
* புலோலி வைரவக் கடவுள் தோத்திரம்

### உரைகள்

* திருவாதவூரடிகள் புராண விருத்தியுரை
* புலியூரந்தாதி
* அபிராமி அந்தாதி
* கெவுளிநூல் விளக்கவுரை

### பதிப்பித்த நூல்கள்

* வேதாரணிய புராணம்
* சிவகாமியம்மை சதகம்

மேற்கோள்கள்
-----------

1. 1 2 3  கு. பூர்ணானந்தா (1969). "நாவலருக்குப் பின் ஈழத்து உரையாசிரியர்கள்". *நாவலர் மாநாடு விழா மலர் 1969*: பக். 34. .
2. 1 2 3 4 5  "ஈழத்துச் சான்றோர் வரிசை 1". தமிழருவி 2011.01. 31 மே 2016 அன்று பார்க்கப்பட்டது.
பௌலிங் பந்தும், இரண்டு பின்களும்
பத்துப்பின் பௌலிங் விளையாட்டுக்குரிய தளம்
**பௌலிங்** (*Bowling*, பந்துருட்டு) என்பது ஒருவகை விளையாட்டு ஆகும். இவ் விளையாட்டில் மட்டமான ஒடுங்கிய தளமொன்றின் ஒரு முனையில் அடுக்கி வைக்கப்பட்டுள்ள *பின்* (pin) என அழைக்கப்படும் பொருள்களை நோக்கி மறு முனையில் இருந்து, விளையாடுபவர் இதற்கான பந்து ஒன்றை உருட்டி அப் *பின்*களை விழுத்த வேண்டும். பௌலிங் விளையாட்டுப் பலவகை வேறுபாடுகளுடன் விளையாடப்பட்டு வருகிறது. இவற்றுள், அமெரிக்காவில் விளையாடப்பட்டுவரும் பத்துப்பின் பௌலிங் (Ten-pin bowling) உலகின் பல இடங்களிலும் பரவலாக விளையாடப்படுகிறது. இதில் ஒரு வகை, 5000 ஆண்டுகளுக்கு முன்னரேயே பண்டைய எகிப்து நாட்டில் விளையாடப்பட்டதற்கு ஆதாரங்கள் உள்ளதாகச் சிலர் கூறுகிறார்கள்.

வரலாறு
------

மிகப் பழங்காலத்திலேயே இவ்விளையாட்டின் ஒரு வகை எகிப்தில் விளையாடப்பட்டதற்கான தடயங்கள் வரலாற்றாய்வில் வெளிப்பட்டிருப்பதாகக் கூறப்பட்டு வந்தாலும், இது கி.பி. 300 ஆம் ஆண்டளவில் ஜெர்மனியிலேயே உருவானதாக வேறு சிலர் கூறுகிறார்கள். 14 ஆம் நூற்றாண்டில், இங்கிலாந்தின் மூன்றாம் எட்வார்டு மன்னர், தன்னுடைய படைகள் இவ்விளையாட்டை விளையாடக்கூடாது என்று விதித்த தடை தொடர்பான குறிப்பொன்று உள்ளது. இதுவே பௌலின் பற்றிக் கிடைத்துள்ள முதல் எழுத்துமூல ஆவணம் எனப்படுகின்றது. ஐக்கிய அமெரிக்காவில் குடியேறவாத ஆட்சி நிலவியபோது, ஐரோப்பாவிலிருந்து குடியேறியவர்கள் மூலமாக இது அமெரிக்காவுக்கும் பரவியது.

அமெரிக்க பௌலிங் மாநாட்டு அமைப்பு (American Bowling Congress) தொடங்கப்பட்ட 1895 ஆம் ஆண்டின் செப்டெம்பர் மாதம் 9 ஆம் திகதி, நியூ யார்க் நகரத்தில், இவ்விளையாட்டுக்கான ஒழுங்கு விதிகள் வகுக்கப்பட்டன.

ஆரம்ப காலங்களில், *பின்கள்* இதற்கென அமர்த்தப்பட்டவர்களால் கையால் அடுக்கப்பட்டன. 1952 ல், முதன் முதலாகத் தானியங்கிப் பின் அடுக்கிகள் அறிமுகப்படுத்தப்பட்டன. இது விளையாட்டைத் துரிதமாக விளையாட உதவியது. இதன் பின்னர் இவ்விளையாட்டு வேகமாகப் பிரபலமானது.

வகைகள்
------

பௌலிங் பல வகைகளாக உள்ளது. இவற்றை முக்கியமாக, உள்ளக விளையாட்டு, வெளிக்கள விளையாட்டு என இரு பெரும் பிரிவுகளாகப் பிரிக்கலாம். உள்ளக பௌலிங், மரம் அல்லது அதனைப் போன்ற வேறு செயற்கைப் பொருட்களினால் அமைக்கப்பட்ட தளங்களில் விளையாடப்படுகின்றது. இதனை *லேன்* (lane) என்பர். உள்ளக பௌலிங் விளையாட்டுக்களில் பின்வரும் வகைகள் முக்கியமானவை.

* பத்துப்பின் பௌலிங் (Ten-pin bowling) : இது 19 ஆம் நூற்றாண்டில் விளையாடப்பட்டு வந்த ஒன்பதுபின் பௌலிங் என்னும் வகையிலிருந்து விருத்தியானது.
* ஐந்துபின் பௌலிங் (Five-pin bowling) : இது கனடா நாட்டில் விளையாடப்படும் பௌலிங் வகை.
* காண்டில்பின் பௌலிங் (Candlepin bowling) : பத்துப்பின் பௌலிங்கின் ஒரு வேறுபாடு இது. கனடாவின் கிழக்குப் பகுதிகளிலும், நியூ இங்கிலாந்தின் வடபகுதியிலும் விளயாடப்படுகிறது.
* டக்பின் பௌலிங் (Duckpin bowling) : அமெரிக்காவில், மத்திய அத்லாந்திக் மற்றும் டெற்கு நியூ இங்கிலாந்துப் பகுதிகளிலும், கிழக்குக் கனடாவிலும் காணப்படும் பௌலிங் வகை இது. இதிலே சிறிய தடித்த பின்களைப் பயன்படுத்துகிறார்கள்.

குறிப்புகள்
-----------

1. ↑  Help with Bowling: The History and Origins of Bowling
2. ↑  "Springdale USBC Site". 2014-10-31 அன்று மூலம் பரணிடப்பட்டது. 2014-10-18 அன்று பார்க்கப்பட்டது.
3. ↑  United States Bowling Conference
**ஏதென்சின் பிரைனான்** (*Phrynon of Athens* (கிரேக்க மொழி: Φρύνων ο Αθηναίος; ஏதென்ஸ்; கி.மு 657 முன்னதாக – சீஜியன்; கி.மு. 606 ) என்பவர் பண்டைய ஏதென்சின் தளபதியும், பண்டைய ஒலிம்பிக் போட்டிகளின் வெற்றியாளரும் ஆவார்.

வாழ்க்கைக் குறிப்பு
-------------------

பிரைனான் கிமு 657 க்கு முன் ஏதென்சில் பிறந்தார். கிமு 636 இல், இவர் ஒலிம்பிக் போட்டிகளில் (36வது ஒலிம்பியாட் ) ஸ்டேடியன் அல்லது பென்டத்லானில் வென்றார்.  பின்னர் இவர் ஏதென்சின் தளபதியாக ஆனார்.

கி.மு 608-606 காலகட்டத்தில் ஏதென்சால் மிட்டிலினிக்கு எதிராக சிஜியம் மீது ஒரு போர் நடத்தப்பட்டது. அப்போது பிரைனான் ஏதெனியர்களின் தளபதியாக இருந்தார்.  மோதலை விரைவாக முடிவுக்குக் கொண்டுவருவதற்காக, மிட்டிலினியன் படையின் கட்டளையாளரான (ஜெனரல்) பிட்டகஸ் (கிரேக்கத்தின் ஏழு ஞானிகளில் ஒருவர்) தாங்கள் இருவர் மட்டும் சண்டையில் ஈடுபடலாம் என்று விடுத்த அழைப்பை பிரைனான் ஏற்றுக்கொண்டார். பிட்டகஸ் தனது கேடயத்திற்கு அடியில் ஒரு வலையை மறைத்தை வைத்திருந்ததால், பிரைனான் சண்டையில் தோற்கடிக்கப்பட்டு, வலையினால் பிடிக்கபட்டுக் கொல்லபட்டார்.  இவ்வாறு பிட்டகஸ் தனது தாயகத்திற்கான போரில் வெற்றி பெற்றார். இந்த மோதலைப் பற்றி மிட்டிலின் உயர்குடியும் கவிஞருமான அல்கேயஸ் பல கவிதைகளை எழுதினார்.

ஏதெனியன் வீரர்கள் தங்கள் தளபதியின் சடலத்தைப் பெற்று, மிட்டிலினிலிருந்து வெளியேறி, ஏதென்சுக்கு கொண்டு சென்றனர், அங்கு பிரைனான் மரியாதையுடன் அடக்கம் செய்யப்பட்டார்.

குறிப்புகள்
-----------

1. 1 2 3 4  Karl Otfried Müller, தொகுப்பாசிரியர் (1839) (in English). *The history and antiquities of the Doric race*. **2**. London: Murray (Robarts - University of Toronto). பக். 452-453 App. VI. .
2. 1 2 3 4  *Great Greek Encyclopedia*, Pavlos Drandakis, ed. கிரேக்க மொழி: «Φρύνων ο Αθηναίος» vol. 24, p. 231.
3. ↑  Eusebius of Caesarea, *Chronicle*.
4. 1 2  Develin, Robert (2003). *Athenian Officials 684-321 BC*. New York: Cambridge University Press. பக். 32. பன்னாட்டுத் தரப்புத்தக எண்:0-521-32880-2.. பார்த்த நாள்: 4 May 2020.
5. ↑  *Philosophes de Diogène Laërce* (in French). Chapter IV (Pittacus), p. 74.
**ஸ்ரீகண்டர்** அல்லது **நீலகண்டர்** என்பவர் கி.பி 9ஆம் அல்லது 10ஆம் நூற்றாண்டளவில் வாழ்ந்த சைவ அறிஞர் ஆவார். வேதாந்தம் சார்ந்த பிரஸ்தானத்திரயங்களுக்கு இவரால் உரை எழுதப்பட்டதாகத் தெரிகின்றது. எனினும் இவரால் எழுதப்பட்ட பிரம்ம சூத்திரத்தின் உரையான "ஸ்ரீகண்ட பாடியமே" இன்று முழுமையாகக் கிடைக்கின்றது.

சிவ விதப்பொருமை
---------------

முதன்மைக் கட்டுரை: சிவ விதப்பொருமை
ஸ்ரீகண்டர் பிரம்ம சூத்திர உரையில் முன்வைக்கும் கோட்பாடானது, பெரும்பாலும் இராமானுசரின் விதப்பொருமைக் கோட்பாட்டை ஒட்டியதாகவே காணப்படுகின்றது. பரத்துவத்தை விஷ்ணுவுக்கன்றி சிவத்துக்கு வழங்குவதே முக்கியமான வேறுபாடு. அப்பைய தீட்சிதர், ஹரதத்தர் போன்றோர் இவர் சார்ந்த கோட்பாட்டை சிவ விசிட்டாத்துவிதமாக வளர்த்தெடுத்தனர். இது பின்னாளில் சிரௌத்த சைவமாக முகிழ்த்தது.

கோட்பாடு
--------

ஸ்ரீகண்டரின் வாழ்க்கை பற்றியோ அவரது வாழ்வியல் பற்றியோ எவ்வித தகவலும் கிடைக்கவில்லை. எனினும் அவர் தென்னாட்டவராக இருக்கலாம் என்பதற்கான சான்றுகள் சற்று அதிகமாகவே உள்ளன.

சிவாகமங்கள் சொல்லும் முப்பொருளை ஏற்றுக்கொள்ளும் ஸ்ரீகண்டர், சிவமே புடவிக்கு முதற்காரணியும் நிமித்த காரணியும் என்கின்றார். இறைவனின் திருவருட்சக்தியின் தோற்றமாகவே உயிர்களும் உலகும் பரிணமிக்கின்றன. அவை என்றுமுள்ள மலங்களால் அசுத்தமடைகின்றன. இறைவனைப் பிரார்த்திப்பதால், மலங்களை அறுத்து வீடுபேறு அடையலாம்.

மேலும் காண்க
------------

* அப்பைய தீட்சிதர்
* சிரௌத்த சைவம்
* சிவ விதப்பொருமை

உசாத்துணைகள்
------------

1. 1 2  "Srikanta Bashya AND TtlE SIDDHANTA SASTRAS.". *Siddhanta Deepika* **VII** (07). Ocotber 1906.
2. ↑  (Appayya Dikshita) Suryanarayana Sastri (1929). *Sivadvaita Nirnaya - An inquiry in the system of Srikantha*. University of Madras Press. .
**பேக்ஸ்ட்ரீட் பாய்ஸ்** (*BackStreet Boys*, பின்தெரு பசங்க) பிரபல அமெரிக்க பாப் இசைக்குழுவாகும். இது 90களின் மத்தியிலும் 2000 ஆண்டின் ஆரம்பகாலத்திலும் மிகப்பிரபலமாக இருந்த இசைக்குழுவாகும். இந்த இசைக்குழு சிறந்த இசைக்காக வழங்கப்படும் கிராமி விருதிற்காக பலமுறை பரிசீலிக்கப்பட்டமை குறிப்பிடத்தக்கது. உலகம் முழுவதும் இவர்களது இசைத்தட்டுக்கள் 130 கோடி விற்பனையாகி உலகின் முதல் நிலை இளைஞர்கள் இசைக்குழு என்ற பெயர் பெற்றனர்.

இவர்கள் 1993ல் உருவானார்கள். 1995ல் பேக்ஸ்ட்ரீட் பாய்ஸ், 1998 பேக்ஸ்ட்ரீட்ஸ் பேக், 2000ல் மில்லினியம், 2002ல் ப்ளேக் அண்ட் ப்ளூ, 2005ல் நெவெர் கோன் ஆகிய ஆல்பங்களை வெளியிட்டனர். பின்பு கெவின் ரிச்சர்ட்சன் இக்குழுவை விட்டு வெளியே சென்றார், பின்பு நாலு பேர் கொண்ட குழுவாக 2007ல் அன்பிரேக்கபுல், 2009ல் திஸ் இஸ் அஸ் போன்ற வெற்றி ஆல்பங்களை வெளியிட்டு உள்ளனர். 2010ல் நியூ கிட்ஸ் ஆன் தி பிளாக் என்னும் குழுவுடன் சேர்ந்து என்கேஒடிபீஎஸ்பீ என்னும் பெரிய குழுவாக உலகம் முழுவதும் சுற்றி நல்ல வரவேற்பு பெற்றனர். இந்நிகழ்ச்சிக்கு முடிவில் கெவின் ரிச்சர்ட்சன் ஏப்ரல் 29ம் தேதி பேக்ஸ்ட்ரீட் பாய்ஸ்ல் மறுபடியும் சேர்ந்ததாக அறிவிக்கப்பட்டது. அதன் பின்னர் ஆகத்து 31 இல் ஜிஎம்யெ என்னும் அமெரிக்க தொலைக்காட்சி நிறுவனத்தில் முதல் முறையாக 2006 இற்குப் பின்னர் ஐந்து பேராகப் பாடினார்கள்.

2012 நவம்பர் 6 ம் தேதி இட்ஸ் கிறிஸ்துமஸ் டைம் எகெயின் என்னும் பாடல் வெளியிட்டனர்.
**பிரியங்கா கோசுவாமி** (*Priyanka Goswami*) இந்தியாவைச் சேர்ந்த ஒரு விளையாட்டு வீராங்கனையாவார். 1996 ஆம் ஆண்டு மார்ச்சு மாதம் 10 ஆம் நாள் இவர் பிறந்தார். 20 கிலோமீட்டர் நடைப்போட்டியில் இவர் பங்கேற்று விளையாடுகிறார். 2020 ஆம் ஆண்டுக்கான டோக்கியோ கோடைகால ஒலிம்பிக் போட்டிக்காக இவர் தேர்வு செய்யப்பட்டுள்ளார்.

வாழ்க்கைக்குறிப்பு
------------------

கோசுவாமி தடகளத்திற்கு மாறுவதற்கு முன்பு சில மாதங்கள் பள்ளியில் சீருடற்பயிற்சி விளையாட்டில் பயிற்சி செய்தார். வெற்றிகரமான தடகளப் போட்டியாளர்களுக்கு அதிகமாகப் பரிசுப் பைகள் கிடைத்ததால், இவர் ஓட்டப்பந்தயங்களால் ஈர்க்கப்பட்டார். 

2021 ஆம் ஆண்டு பிப்ரவரி மாதம் 20 கி.மீ ஓட்டப்பந்தயத்தில், திறந்தநிலை இந்திய வெற்றியாளர் போட்டியை வென்றார். பந்தய தொலைவை 1: 28.45 என்ற புதிய இந்திய சாதனையுடன் 2020 கோடைகால ஒலிம்பிக்கிற்கு பங்கேற்க தகுதி பெற்றுள்ளார். முன்னதாக இவர் 2017 ஆம் ஆண்டில் நடைபெற்ற தேசிய வெற்றியாளர் போட்டியையும் வென்றார். 

பிரியங்கா இந்திய ரயில்வேயில் எழுத்தராக பணியாற்றுகிறார்.

மேற்கோள்கள்
-----------

1. ↑  "Priyanka". *worldathletics.org*. 22 June 2021 அன்று பார்க்கப்பட்டது.
2. 1 2  "National Open Race Walking Championships: Sandeep Kumar, Priyanka Goswami shatter national records, qualify for Tokyo Olympics along with Rahul". *First Post*. 13 February 2021. 22 June 2021 அன்று பார்க்கப்பட்டது.
3. 1 2  Bhagat, Mallika (17 February 2021). "National record holder Priyanka Goswami: Started race walking for bags that medallists got". *hindustantimes.com*. .

புற இணைப்புகள்
--------------

* "ரேஸ்வால்கர் பிரியங்கா கோஸ்வாமிக்கு ஒலிம்பிக் பற்றி எதுவும் தெரியாது. பின்னர் டோக்கியோ 2020 நடந்தது. "(Thebridge.in இலிருந்து)
**பேகூர்** (*Begur*) என்பது இந்தியாவின் கர்நாடக மாநிலத்தில் உள்ள ஒரு நகரமாகும். இது பெங்களூரு- ஒசூர் நெடுஞ்சாலையில் அமைந்துள்ளது. மேற்கு கங்க வம்சத்தின் ஆட்சியிலும் பின்னர் சோழப் பேரரசின் ஆட்சியிலும் இது ஒரு முக்கிய இடமாக இருந்ததாக கூறப்படுகிறது.

பேகூர் கோட்டை
-------------

 பேகூரில் உள்ள வரலாற்று சிறப்புமிக்க நாகநாதேசுவரர் கோயில்
பேகூர் நகரின் மையத்தில் பஞ்சலிங்கேசுவரர் கோயில் உள்ளது. இதில் 1100 ஆண்டுகள் பழமையான கல்வெட்டு உள்ளது. இது 'பெங்களூரு' என்ற இடத்தைப் பற்றிய மிகப் பழமையான குறிப்பு ஆகும்.  இப்பகுதி மேற்கு கங்க வம்சத்தால் ஆளப்பட்டது. 10 ஆம் நூற்றாண்டில் சோழர் இப் பகுதியைக் கைப்பற்றினர்.

நாகேசுவரர் கோயில் இரிகங்க நீதிமார்கனால் ஒன்பதாம் நூற்றாண்டில் கட்டப்பட்டது. மேலும் பாஞ்சாலிகேசுவரர் கோயில் சோழர் காலத்தில் அக்தியரால் கட்டப்பட்டது.

கோயிலுக்கு அருகில், ஒரு சிறிய வட்ட கோட்டை உள்ளது. இது சுமார் 1.4 கிமீ² பரப்பளவு கொண்டதாக உள்ளது. இது சோழர்களால் கட்டப்பட்டது எனப்படுகிறது. கட்டப்பட்ட காலம் தெரியவில்லை (ஆராய்ச்சி எதுவும் செய்யப்படவில்லை), ஆனால் கோட்டையின் நுழைவாயிலில் உள்ள 1100 ஆண்டுகள் பழமையான கல்வெட்டு இருப்பது கோட்டையின் பழமையைக் குறிக்கும்.

போக்குவரத்து
------------

பேகூர் ஆர்.கே. மார்க்கெட், சிவாஜி நகர், கெம்பேகவுடா பேருந்து நிலையம் ஆகியவற்றுடன் பெங்களுர் மாநகர போக்குவரத்துக் கழகத்தின் பேருந்துகளால் நன்கு இணைக்கப்பட்டுள்ளது. இப்பகுதி தே.நெ-44 க்கு அருகில் உள்ளது. இது தமிழ்நாட்டின் எல்லை நகரமான ஒசூருடன் இணைக்கிறது. பெங்களூர் வானூர்தி நிலையம் மற்றும் தொடருந்து நிலையம் ஆகியவை இந்த பகுதி வழியாக செல்லும் வெளிவட்ட சாலையால் இணைக்கபட்டுள்ளன. இப்பகுதியில் அதிகரித்து வரும் வாகனப் போக்குவரத்தை எளிதாக்கும் வகையில், இப்பகுதி வழியாக செல்லும் பேகூர் சாலையை விரிவாக்கம் செய்ய திட்டமிடப்பட்டுள்ளது.

மேற்கோள்கள்
-----------

1. ↑  "Begur Pin Code". India Post, GoI.
2. ↑  Divya Shekhar (2016-02-04). "Begur's Panchalingeshwara temple gives earliest proof of Bengaluru's existence". *The Economic Times*.
3. ↑  "Ganga-era inscription stone discovered inside Begur lake". *The Economic Times*. 2018-10-01.
4. ↑  Renuka Krishnaraja (2018-04-30). "Spectrum: Where the past lingers". *Deccan Herald*.
5. ↑  "BBMP kicks off process for Begur Road widening". *The Times of India*. 2019-02-01.
6. ↑  "TDR only way to acquire land to widen three major roads in Bengaluru: Basavaraj Bommai". *Deccan Herald*. 2021-09-22.
பாரசீக வளைகுடாவின் வரைபடம். ஈரான் வளைகுடா அரேபியக் கடலுக்கு செல்லுகிறது. மத்தியகிழக்கின் பெரும் வரைபடத்தில் இருந்து.
**பாரசீக வளைகுடா** அல்ல‌து **அரேபிய வளைகுடா**, தென்மேற்கு ஆசியப் பகுதியில் இந்தியப் பெருங்கடலின் நீட்சியாக ஈரானுக்கும் அரேபியக் குடாநாட்டுக்கும் இடையில் அமைந்துள்ள ஒரு வளைகுடா ஆகும். இது ஓமான் வளைகுடாவின் தொடர்ச்சியாக, ஈரானுக்கும் (பாரசீகம்) அராபியத் தீவக்குறைக்கும் இடையே அமைந்துள்ளது.

பாரசீக வளைகுடாவின் இயற்கைச் சூழல், மிகவும் வளம் பொருந்தியது. சிறந்த மீன்பிடிப் பகுதிகள், விரிந்து பரந்த பவளப் பாறைகள், பெருமளவு முத்துச்சிப்பிகள் என்பவற்றைக் கொண்டு விளங்கும் இது, அளவுக்கதிகமான தொழில்மயமாக்கம் மற்றும் அண்மைக்காலத்தில் இப்பகுதியில் நிகழ்ந்த போர்களினால் ஏற்பட்ட எண்ணைக் கசிவுகளினாலும் பெரும் தாக்கத்துக்கு உள்ளாகியுள்ளது.

ஈரான் – ஈராக் போர், பாரசீக வளைகுடாப் போர் போன்ற போர்க் காலங்களில் கேந்திர முக்கியத்துவம் வாய்ந்த பகுதியாக இக்குடாக்கடல் இருந்தது.

புவியியல்
---------

Satellite image showing the Persian Gulf, the Strait of Hormuz is the dramatic constriction on the right third.
ஏறத்தாழ 233,000 சதுர கிலோமீட்டர் பரப்பளவைக் கொண்ட இந் நீர்ப்பரப்பு, இதன் கிழக்குப் பகுதியில் ஹொர்முஸ் நீரிணை (Strait of Hormuz) வழியாக ஓமான் வளைகுடாவுடன் தொடுக்கப்பட்டுள்ளது. இதன் மேற்குப் பகுதியில், டைகிரிஸ், இயூபிரட்டீஸ் ஆகிய ஆறுகளின் கழிமுகம் உள்ளது. முக்கியமாக ஈரானையும், சவூதி அரேபியாவையும் பிரிக்கும் இதன் நீளம் 989 கிலோமீட்டர். மிகக் குறுகிய பகுதியான ஹொர்மூஸ் நீரிணைப் பகுதியில் இதன் அகலம் 56 கிலோமீட்டர் ஆக உள்ளது. பொதுவாக இவ்வளைகுடா ஆழம் குறைந்தது. ஆதி கூடிய அளவாக 50 மீட்டர் ஆழத்தைக் கொண்டுள்ளது.

மேற்கோள்கள்
-----------

1. ↑  Persian Gulf, Middle East
ஹெர்மன் குண்டர்ட் (1832) 
**ரெவ்.** **டாக்டர் ஹெர்மன் குண்டர்ட்** (*Rev. Dr. Hermann Gundert*, இசுடுட்கார்ட், 4 பிப்ரவரி 1814–25 ஏப்ரல் 1893 ஜெர்மனியின் கால்வில் ) என்பவர் ஒரு ஜெர்மானிய சமயப்பரப்புநர், அறிஞர், மொழியியலாளர் ஆவார். மேலும் இவர் ஜெர்மன் புதின எழுத்தாளரும் நோபல் பரிசு பெற்றவருமான ஹேர்மன் ஹெசேயின் தாத்தா ஆவார். குண்டெர்ட் மலையாள இலக்கண நூலான *மலையாளபாஷா விகாரணம்* (1859) என்ற நூலை எழுதி முடித்தார். அதில் இவர் தற்போதுய மலையாளிகள் பேச்சின் இலக்கணத்தை உருவாக்கி வரைமுறைப் படுத்தினார்; மேலும் இவர் ஒரு மலையாளம்- ஆங்கில அகராதி (1872), மலையாள மொழியில் விவிலிய மொழிபெயர்ப்புப் பணிகள் போன்றவற்றில் பங்களித்துள்ளார். இவர் முதன்மையாக இந்திய ஒன்றியத்தில் உள்ள கேரளாத்தின் மலபார் கடற்கரையில் உள்ள தலச்சேரியில் பணியாற்றினார். வரலாறு, புவியியல் வானியல் ஆகிய துறைகளிலும் குண்டர்ட் பங்களிப்புகளை வழங்கியுள்ளார். மலையாள மொழியில் இவர் 18 நூல்களை எழுதியுள்ளார். மலையாள செய்தித்தாளான *படஷிமோதயத்தை* வெளியிட்டார்.

மேலும் காண்க
------------

* துஞ்சத்து எழுத்தச்சன் மலையாள பல்கலைக்கழகம்

குறிப்புகள்
-----------

1. ↑  "Achatiyum Aadyakaala Pathramaasikakalum" (Printing, Early Newspapers and Magazines). *Madhyamangalum Malayalasahithyavum (Media and Malayalam Literature)* Kunhukrishnan, K. Sivasankaran, M.K et al. Thiruvananthapuram: State Institute of Languages, 2000.[*தெளிவுபடுத்துக*]

வெளி இணைப்புகள்
---------------

* ஹெர்மன் குண்டர்ட் சொசைட்டி (ஆங்கிலத்தில்) பரணிடப்பட்டது 2013-12-23 at the வந்தவழி இயந்திரம்
* ஹெர்மன் குண்டர்ட்
நறுக்கு விசை பாய்மத்தின் மீது செலுத்தப்படும் பொழுது ஏற்படும் மாற்றத்தினை மேலேயுள்ள படத்தில் காணலாம். காலத்தின்கண் பாய்மம் நறுக்கு விசை செலுத்துகின்ற வரையில் உருமாறிக்கொண்டே இருக்கும். இதே நறுக்கு விசை திண்மப் பொருள் மீது செலுத்தப்படும் பொழுது அப்பொருள் ஒரு அளவிற்கு உருமாறி அத்துடன் நின்றுவிடும். இதனையும் மேலே உள்ள படத்தினில் காணலாம். படத்தில் அம்புக் குறிகள் நறுக்கு விசை செலுத்தப்படுவதைக் குறிக்கின்றன.
இப்படத்தில் இரு வெவ்வேறு இயக்கவியல் பிசுக்குமையினை கொண்ட பாய்மங்களின் ஓட்டம் எவ்வாறு வேறுபடுகிறது என்பதனை காணலாம். இடப்பக்கம் உள்ள பாய்மத்திற்கு இயக்கவியல் பிசுக்குமை வலப்பக்கம் உள்ள பாய்மத்தை விட கூடுதல் ஆகும்.
ஒரு பொருள், நறுக்கு விசை தன் மேல் செலுத்தப்படும் பொழுது தொடர்ந்து தன் உரு மாறிக் கொண்டே இருந்தால் அதனை **பாய்மம்** என்று கொள்ளலாம்.
காற்று, நீர், எண்ணெய், ஆகியவற்றினை பாய்மத்திற்கு எடுத்துக்காட்டாக கொள்ளலாம்.

பாய்ம பண்புகள்
--------------

அடர்த்தி, பிசுக்குமை ஆகிய இவை இரண்டும் ஒரு பாய்மம் பாயும் விதத்தை நிர்ணயிக்கும் பண்புகள் ஆகும்.

இவ்விரு பண்புகளை உள்ளடக்கி இயக்கவியல் பிசுக்குமையை சான்றோர்கள் வரையறுத்துள்ளனர். பிசுக்குமையை அடர்த்தியினை கொண்டு வகுத்தால் கிடைப்பது இயக்கவியல் பிசுக்குமை ஆகும். ஒரு பாய்ம ஓட்டத்தினை நிர்ணயிப்பதில் இயக்கவியல் பிசுக்குமை பெரும் பங்காற்றும். ஓரிடத்தில் ஓரே விசைக்கொண்டு ஓடும் இருவேறு பாய்ம ஓட்டத்திற்கு வேற்றுமையை தருவது இப்பண்பே ஆகும்.

ஒரு குழாயில் இருந்து வெளிப்படுகின்ற இருவெவ்வேறு இயக்கவியல் பிசுக்குமையினை கொண்ட பாய்ம ஓட்டத்தினை அருகில் உள்ள படத்தில் காணலாம். இயக்கியவியல் பிசுக்குமை கூடுதலாக உள்ள பாய்மம் சீராக வெளிப்பட்டு ஓடுவதையும், பிசுக்குமை குறைந்த பாய்மம் சீரற்று ஓடுவதையும் படத்தில் காணலாம். இப்படிப்பட்ட ஓட்டங்களை நாம் அன்றாட வாழ்விலும் காண முடியும். தேங்காய் எண்ணெயை (இயக்கவியல் பிசுக்குமை = 30 x 10 −6 மீ 2நொ−1) குழாயிலிருந்து வெளிப்படுவதை நாம் எண்ணெய் வாங்கும் கடையில் பார்த்திருக்க கூடும். அந்த ஓட்டம் படத்தில் பச்சை நிற பாய்மம் வெளிப்படுவதைப் போல சீராக இருக்கும். அதே இடத்தில் இயக்கவியல் பிசுக்குமை குறைந்த பாய்மம் (எடுத்து காட்டாக நீரினை எடுத்துக் கொள்ளலாம், நீரின் இயக்கவியல் பிசுக்குமை = 0.55 x 10 −6 மீ 2நொ−1) படத்தில் வலப்பக்கம் உள்ள வெண்ணிற பாய்மத்தைப் போல் சீரற்று ஓடியிருக்கும்.

பாய்ம ஓட்டமும் பயன்பாடும்
-------------------------

பாய்ம ஓட்டத்தினை நாம் உயிர்வாழ எடுக்கும் மூச்சிலிருந்து உடலில் ஓடும் செந்நீர், பித்தநீர், சிறுநீர் ஆகியவற்றிலும், இந்த புவியில் உயிர்கள் வாழ காரணமாயிருக்கும் நீரோட்டத்திலும், அது ஓட துணை புரியும் கார்மேகங்களின் ஓட்டத்திலும், கார்மேகம் புடைசூழ கிளம்பும் கடல், ஆறு, ஏரி, ஆகிய நீர்நிலைகளில் இருக்கும் ஓட்டத்திலும், தானூர்ந்து, வானூர்தி, கப்பல், ஏவுகணை, விண்கல‌ ஏவூர்தி ஆகியவற்றின் இயக்கிகளிலும், மின் எடுக்கும் அனல்மின் நிலையம், அணுமின் நிலையம், நீர் தேக்க மின் நிலையம், காற்றோட்ட மின் நிலையம் ஆகியவற்றிலும் காணலாம்.
**ப்** (About this soundப் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்திரண்டாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தைப் "பகர மெய்" அல்லது "பகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இப்பன்னா" என வழங்குவர்.

"ப்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ப்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் *ப்* வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ப்**, **ம்** என்னும் இரண்டும் மேலுதடும் கீழுதடும் பொருந்த உருவாவதால் **ப்**, **ம்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
ஒரு இருசமபக்க முக்கோணத்தின் ஸ்டெயினர் நீள்வட்டம். முக்கோணத்தின் நடுக்கோடுகள் மூன்றும் சந்திக்கும் புள்ளியான நடுக்கோட்டுச் சந்தி, இந்நீள்வட்டத்தின் மையமாக உள்ளது.
வடிவவியலில் ஒரு முக்கோணத்தின் **ஸ்டெயினர் நீள்வட்டம்** அல்லது **ஸ்டெயினர் சுற்றுநீள்வட்டம்** (*Steiner ellipse*, *Steiner circumellipse*) என்பது அம்முக்கோணத்தின் உச்சிப்புள்ளிகள் வழியே வரையப்படும் தனித்த நீள்வட்டமாகும். இது முக்கோணத்தின் வெளிப்புறத்தில் அமைகிறது. இந்நீள்வட்டம் ஒரு சுற்றுக்கூம்புவெட்டாகும். இதன் மையம் முக்கோணத்தின் நடுக்கோட்டுச்சந்தியுடன் ஒன்றுபடும். ஒரு முக்கோணத்தின் சுற்றுவட்டமும் அம்முக்கோணத்திற்கு ஒரு சுற்றுக்கூம்பு வெட்டாகும். ஆனால் சமபக்க முக்கோணம் தவிர்த்த பிற முக்கோணங்களுக்கு சுற்றுவட்டத்தின் மையம் முக்கோணத்தின் நடுக்கோட்டுச்சந்தியில் அமைவதில்லை.

ஸ்டெயினர் நீள்வட்டத்தின் பரப்பளவு முக்கோணத்தின் பரப்பளவைப்போல {\displaystyle {\frac {4\pi }{3{\sqrt {3}}}},} மடங்காகும். எனவே ஸ்டெயினர் நீள்வட்டத்தின் பரப்பளவு ஸ்டெயினர் உள்நீள்வட்டத்தின் பரப்பளவைப்போல நான்கு மடங்காக உள்ளது. முக்கோணத்தின் சுற்றுநீள்வட்டங்களிலேயே ஸ்டெயினர் நீள்வட்டம்தான் குறைந்தபட்ச பரப்பளவு கொண்டதாகும்.

முந்நேரியல் சமன்பாடு
--------------------

ஸ்டெயினர் நீள்வட்டத்தின் முந்நேரியல் சமன்பாடு:

{\displaystyle bcyz+cazx+abxy=0} *a, b, c* -முக்கோணத்தின் பக்க நீளங்கள்.

அச்சுக்களும் குவியங்களும்
-------------------------

ஸ்டெயினர் நீள்வட்டத்தின் அரைநெட்டச்சு, அரைச்சிற்றச்சு நீளங்கள்:

{\displaystyle {\frac {1}{3}}{\sqrt {a^{2}+b^{2}+c^{2}\pm 2Z}},}
ஸ்டெயினர் நீள்வட்டத்தின் குவிய நீளம்:

{\displaystyle {\frac {2}{3}}{\sqrt {Z}}}
இதில், {\displaystyle Z={\sqrt {a^{4}+b^{4}+c^{4}-a^{2}b^{2}-b^{2}c^{2}-c^{2}a^{2}}}.}

இந்நீள்வட்டத்தின் குவியங்கள் "பைக்கார்ட் புள்ளிகள்" (*Bickart points*) என அழைக்கப்படுகின்றன.

மேற்கோள்கள்
-----------

1. 1 2 3 4  Weisstein, Eric W. "Steiner Circumellipse." From MathWorld—A Wolfram Web Resource.
**பாய்க்கயிற்றுக் கண்ணிமுடிச்சு** (Buntline hitch) கயிறொன்றை ஒரு பொருளுடன் இணைப்பதற்குப் பயன்படும் ஒரு முடிச்சு ஆகும். பாதுகாப்பானதும், இலகுவாகப் போடத்தக்கதுமான இம் முடிச்சு கூடிய சுமையைத் தாங்கியபின்னர் இறுகிவிடக்கூடும். இதனால், இம் முடிச்சைப் பயன்படுத்த வேண்டி ஏற்படும்போது சிலவேளைகளில் இதனை உருவி அவிழ்க்கக் கூடிய வடிவில் போடுவது வழக்கம். இம் முடிச்சை முடிவதற்கு முதலில் இரண்டாம் அரைக் கண்ணிமுடிச்சு கட்டவேண்டிய பொருளை நோக்கி இருக்கும்படி, கயிற்றின் நிலைத்த பகுதியைச் சுற்றி ஒரு பிரிநிலைக் கண்ணிமுடிச்சைப் போட்டுக் கொள்வர்.

வரலாறு
------

மிகவும் எளிமையானதும், பயன்பாட்டுத்திறம் கொண்டதுமான இந்த முடிச்சுப் பழங்காலத்திலேயே புழக்கத்தில் இருந்திருக்க வேண்டும் எனக் கருதப்படுகின்றது. பாய்மரக் கப்பல்களின் காலத்தில், குறுக்குப் பாய்மரக் கயிறமைப்புக் கொண்ட கப்பல்களில் பாய்மரக் கயிறுகளைப் பாய்களின் அடிப்பகுதியில் கட்டுவதற்கு இம் முடிச்சையே பயன்படுத்தினர். இத்தேவைக்கு இம் முடிச்சு விரும்பப்பட்டமை அதன் பாதுகாப்பையும், நம்பகத் தன்மையையும் காட்டுகிறது. இம் முடிச்சு உறுதிப்பட்டதும், குலுக்கல்கள் முதலியன முடிச்சை மேலும் இறுக்குவதேயன்றித் தளர்வடையச் செய்யா.

தற்காலத்து வழுக்கும் தன்மை கொண்ட செயற்கைக் கயிறுகளிலும் இம்முடிச்சு திறம்படச் செயல்படுவதால் அண்மைக்காலத்தில் இம் முடிச்சின் பயன்பாடு கூடியுள்ளது.

பயன்பாடு
--------

பாய்க்கயிற்றுக் கண்ணிமுடிச்சு, கயிறுகளை, வளையங்கள், துளைகள், தூண்கள், கழிகள் போன்றவற்றுடன் இணைப்பதற்கு சிறிய அளவினதும், பாதுகாப்பானதுமான முடிச்சுத் தேவைப்படும் இடங்களில் பயன்படுகின்றது. வழுக்கு முடிச்சல்லாத வடிவம் இடைத்தரமான சுமைகளுக்கும், அவிழ்க்கப்படவேண்டிய தேவையற்ற வேளைகளிலும் பயன்படுத்த உகந்தது. கூடிய சுமைகள் தொடர்புபடும்போது இம் முடிச்சுக்கள் அவிழ்க்க முடியாதவாறு இறுகிவிடுகின்றன.

இதன் வழுக்கு முடிச்சு வடிவம் பாதுகாப்பானதும் தற்காலிகமானதுமான கண்ணிமுடிச்சுத் தேவைப்படும்போது வசதியானது. எடுத்துக்காட்டாக வண்டிகளில் சுமைகளை வைத்துக் கட்டும்போது ஒரு பக்கத்தில் நிரந்தரமான சுமையுந்துக் கண்ணி முடிச்சையும் அடுத்த பக்கத்தில் பாய்க்கயிற்றுக் கண்ணிமுடிச்சின் வழுக்கு வடிவத்தையும் பயன்படுத்தலாம்.

கட்டும்முறை
-----------

### பொது வடிவம்

### வழுக்கு வடிவம்

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------
**பீமனா அமாவாசை (அ) பீம அமாவாசை** (*Bhimana Amavasya*) தென்னிந்தியாவிலும், பெரும்பாலும் கர்நாடகா மாநிலத்திலும், ஆந்திரப் பிரதேசம் மற்றும் தமிழ்நாட்டின் சில பகுதிகளிலும் இந்து சமயத்தினரால் அனுசரிக்கப்படும் ஒரு நிகழ்வு ஆகும். இது இந்து நாட்காட்டியின் *ஆடி* மாதத்தின் அமாவாசை நாளில் ( *அமாவாசை* ) கொண்டாடப்படுகிறது. 

 சிவன் பார்வதியை மணக்கும் நிகழ்வு, சிதம்பரம்

முக்கியத்துவம்
--------------

அமாவாசை மற்றும் அமாவாசையைக் கொண்ட பதினைந்து நாட்களும் இந்துக்களால் மங்களகரமானதாகக் கருதப்படுகிறது. இந்த காலகட்டத்தில், அவர்களின் காணிக்கைகள் தங்கள் முன்னோர்களைச் சென்றடைகின்றன என்றும், அதற்குப் பதிலாக, காணிக்கை செலுத்துபவர்கள் ஆசீர்வதிக்கப்படுகிறார்கள் என்றும் அவர்கள் நம்புகிறார்கள். இது மங்களகரமான காலகட்டத்தின் தொடக்கத்தைக் குறிக்கிறது, மேலும் பல பூசைகள் பல்வேறு இந்து தெய்வங்களை நோக்கிச் செய்யப்படுகின்றன, அவர்களின் ஆசீர்வாதங்களைப் பெற நோக்கியும் செய்யப்படுகின்றன.

இந்த நாளின் அனுசரிப்பு முதன்மையாக மகாபாரதத்தின் ஐந்து கதாநாயகர்களில் ஒருவரான பீமனுடன் தொடர்புடையது. பீமனா அமாவாசை பீமனின் பிறந்த நாளாகவும், அதே போல் அவன் பொல்லாத பகாசுரனை வதம் செய்த நாளாகவும், அதன் மூலம் அவனது பிராமண சேனைகளை அரக்கர்கள் சாப்பிடாமல் காப்பாற்றிய நாளாகவும் கருதப்படுகிறது. 

கர்நாடகாவில், ஆடி மாதத்தின் கடைசி நாள் பீமன அமாவாசையாகக் குறிக்கப்படுகிறது. இந்த நாளில், பார்வதியின் பக்தியால் கவரப்பட்ட சிவன், அவளை மனைவியாக ஏற்றுக்கொண்டதாக இப்பகுதியின் சைவர்கள் நம்புகிறார்கள். இந்த நாளில் பெண்கள் விரதம் இருந்து, அன்னதானம் செய்து, சிவனை வழிபட்டால், திருமணமாகாத பெண்களுக்கு நல்லொழுக்கமுள்ள கணவனைத் தேடி, பார்வதி அவர்களை ஆசீர்வதிப்பார் என்றும், திருமணமான பெண்களுக்கு அவர் தம் கணவருக்கு நீண்ட ஆயுளும், வெற்றியும், மகிழ்ச்சியும் கிடைக்கும் என்பதும் நம்பிக்கை. சகோதரிகளும் தங்கள் சகோதரர்களின் நலனுக்காக பிரார்த்தனை செய்கிறார்கள்.  சிவன் மற்றும் பார்வதியின் மூர்த்திகள் சிவப்பு மண் களிமண்ணைப் பயன்படுத்தி தயாரிக்கப்பட்டு, உலர்த்தப்பட்டு சாம்பல் மற்றும் வெண்கலத்தால் அலங்கரிக்கப்படுகின்றன. சில நேரங்களில் இந்த மூர்த்திகள் *பஞ்சலோகத்தால்* ஆனவையாகவும் இருக்கலாம். (ஐந்து பொருட்கள் - தங்கம், வெள்ளி, தாமிரம், வெண்கலம் மற்றும் துத்தநாகம்).

மேற்கோள்கள்
-----------

1. ↑  *A handbook of Karnataka* by S. R. Honnalingaiah, Karnakataka Gazetteer Dept. Govt. of Karnataka, 2001.
2. ↑   *Landscapes of Urban Memeory: The Sacred and the Civic in India's High-tech City*. 2004. .
3. ↑ . 2005.
4. ↑ . 2015-10-05.
Climatology
தட்ப வெட்பவியல்(கிரேக்கம் κλίμα, கிளிமா, "இடம், மண்டலம்" மற்றும் -λογία, -logia) அல்லது காலநிலை அறிவியல் என்பது காலநிலை குறித்த ஆய்வு ஆகும். தட்பவெப்ப மாற்றத்திற்கு காலமே அடிப்படையாக அமைகிறது .இந்த நவீன ஆய்வுத் துறை வளிமண்டல விஞ்ஞானங்களின் கிளை எனவும், புவியியலின் ஒரு துணைப் பகுதியாகவும் கருதப்படுகிறது. தட்ப வெட்பவியல் இப்போது கடலியல் மற்றும் உயிர் வேதியியல் ஆகியவற்றின் அம்சங்களை உள்ளடக்கியுள்ளது. எல் நினோ (El Niño-Southern Oscillation (ENSO),) மேடன்-ஜூலியன் அலைவு (MJO), வட அட்லாண்டிக் ஊசலாட்டம் (NAO), வடக்கு அனானுலர் பயன்முறை (NAM) போன்ற அனலாக் நுட்பங்களைப் பயன்படுத்தி காலநிலை குறித்த அடிப்படை அறிவைப் பயன்படுத்தலாம். ), ஆர்க்டிக் அலைவு (A O O ), வடக்கு பசிபிக் (N .B .) இன்டெக்ஸ், தி பசிபிக் டக்டல் அசைலேசன் (PDO) மற்றும் இன்டர்டெக்கடல் பசிபிக் ஒசிசிலேஷன் (ஐபிஓ) எனவும் அழைக்கப்படுகிறது. காலநிலை மாதிரிகள் வானிலை மற்றும் காலநிலை அமைப்பின் இயக்கவியலின் எதிர்கால சூழலின் கணிப்புகளுக்கு பல்வேறுபட்ட நோக்கங்களுக்காகப் பயன்படுத்தப்படுகின்றன. காலநிலைக்கு வளிமண்டலத்தின் நிலை என வானிலையியல் அறியப்படுகிறது. வளிமண்டல நிலையுடன் காலவரையற்ற காலத்திற்கு நீடிக்கும் காலநிலை நிலவுகிறது.

வரலாறு
------

சீன விஞ்ஞானி ஷென் குவோ (1031-1095) யென்ஜோ (நவீன யானான், ஷான்சி மாகாணத்தின்)மூங்கில்மரம் காய்ந்து இருந்ததை கண்ட அவர் நிலத்தடி நிலப்பகுதிகளை ஆராய்ந்தார். வறண்ட தட்ப வெப்ப நிலையால் நிலப்பகுதி வறண்டுள்ளது. வறண்ட நிலப்பகுதியில் மூங்கில் மரம் வளராது என்பதை அறிந்தார். காலநிலை மாற்றத்தால் நிலப்பகுதி வறண்டுள்ளது , காலநிலைகள் என்பது இயற்கையான முறையில் காலப்போக்கில் தானாக மாறிக்கொள்கிறது என்று ஊகித்தார்

மேற்கோள்
--------

1. ↑  Climate Prediction Center. Climate Glossary. Retrieved on November 23, 2006.
2. ↑  "What is Climatology?". drought.unl.edu. Retrieved 2017-02-27.
3. ↑  A. J. Bowden; Cynthia V. Burek; C. V. Burek; Richard Wilding (2005). History of palaeobotany: selected essays. Geological Society. p. 293. ISBN 978-1-86239-174-1. Retrieved 3 April 2013.
**திருவண்ணாமலை மகாதீபம்** என்பது கார்த்திகை விளக்கீடு அன்று திருவண்ணாமலை மீது தீபம் ஏற்றும் விழாவாகும். திருவண்ணாமலை தீபத் திருவிழாவில் இது 10-ஆம் நாள் திருவிழா ஆகும். இம்மகாதீபம் இலக்கியங்களில் "சர்வாலய தீபம்"மற்றும் "கார்த்திகை விளக்கீடு" என்றும் அழைக்கபடுகிறது.

பரணி தீபம்
----------

காலை 5 மணியளவில் 5 மடக்குகளில் (அகல்) தீபம் ஏற்றி வைப்பார்கள். இதுவே பரணி தீபம் ஆகும். கார்த்திகை மாதத்தில் பரணி நட்சத்திரத்தில் இத்தீபம் ஏற்றுவதால் "பரணி தீபம்"எனப்படுகிறது. 5 மடக்குகளும் படைத்தல், காத்தல், அழித்தல், மறைத்தல், அருளல் என்ற ஐந்தொழில் புரியும் இறைவனின் ஐந்து திருமுகங்களைக் குறிக்கும்.

மகா தீபம்
---------

தீபத் திருநாளன்று அதிகாலையில் மலையடிவாரத்தில் ஏற்றப்படுவதைப் பரணி தீபம் என்றும் மாலையில் மலையுச்சியில் ஏற்றப்படுவதை மகாதீபம் என்றும் குறிப்பிடுகிறார்கள். இத்தீபம் சிவன் அக்னி பிழம்பாக, நெருப்பு மலையாகநின்றார் என்ற ஐதீகப்படி மலையில் தீபம் ஏற்றப்படுகிறது. இத்தீபம் ஏற்றும் மலையானது 2668 அடி உயரம் கொண்டது. இம்மலை மீது தீபம் ஏற்ற செம்பு ,இரும்பு கொப்பரை கொண்டு தயாரிக்கப்பட்ட கொப்பரையில் தீபம் ஏற்றுவர்.

இக்கொப்பரையை 1668-இல் பிரதானிவேங்கடபதி ஐயர் என்பவர் வெண்கல கொப்பரையாகச் செய்து கொடுத்தார். பின்பு 1991-இல் இரும்பினால் உருவாக்கப்பட்ட கொப்பரை தற்போது உள்ளது. இது பக்தர்களின் உபயம் ஆகும். இக்கொப்பரையை மலை மீது வைக்கும் உரிமை பெற்றவர் பர்வத ராஜகுலத்தினர் (மீனவர்) ஆவர். இத்தீபம் ஏற்ற சுமார் 3௦௦௦ கிலோவுக்கும் மேற்பட்ட நெய்யும், 10O0 மீட்டர் காடா துணியும் பயன்படுத்தி ஏற்றப்படுகிறது.

பர்வத ராஜ குலத்தினர்
--------------------

இம்மகாதீபம் ஏற்றுகின்ற உரிமை பர்வத ராஜகுலத்தினர் பெற்றுள்ளனர். இவர்கள் "செம்படவர்கள்" எனப்படுவர். சிவன் படையினர் செம்படவர்கள். இதன் நினைவாக இவர்களுக்கு இவ்வுரிமை வழங்கபடுகிறது. இவர்கள் தங்களுக்குள் முறை போட்டுகொண்டு ஆண்டுதோறும் மலைமீது தீபம் ஏற்றுகின்றனர்.

கோவிலில் தீபம் ஏற்றுதல்
-----------------------

மலையில் தீபம் ஏற்றுவதற்கு முன்பு கோயிலில் பஞ்சமூர்த்திகளுக்குத் தீபதரிசனம் காண்பிக்கப்படும். இந்நேரத்தில் பக்தர்கள் கூட்டம் கோவிலில் இத்தீபத்தைக் காண அலைமோதும். தீபம் ஏற்றும் நேரம் நெருங்கியவுடன் அர்த்தநாரீஸ்வரர் தோன்றுவார். இறைவன் தேவிக்கு தன்னுடைய இடப்பக்கம் அளித்து இன்று காட்சி அளித்தார். அதன் நினைவாக 3 நிமிடத்தில் அர்த்தநாரீஸ்வரர் வந்து தரிசனம் தருவார். பின்பு உடனே மலையில் 6 மணிக்குத் 
தீபம் ஏற்றுவர். அப்பொழுது "அண்ணாமலையாருக்கு அரோகரா" என்று முழக்கம் இடுவர்.

கிரிவலம் வருதல்
---------------

கார்த்திகை தீபத்தன்று மலைவலம் வருதல் மிகவும் சிறப்பானது. அந்நாளில் வலம் வருதல் அவர்களுக்குப் பாவவிமோசனம் நிச்சயம் கிடைக்கும். கர்ம வினைகளைப் போக்கும். என்பது அந்நகர மக்களின் நம்பிக்கை.

மேற்கோள்கள்
-----------

1. ↑  ஜி.எஸ்.எஸ் (16 ஆகத்து 2018). "முக்தி அளிக்கும் அக்கினி தலம்". *கட்டுரை*. இந்து தமிழ். 17 ஆகத்து 2018 அன்று பார்க்கப்பட்டது.

பார்வை நூல்கள்
--------------

1.வெற்றிவேல்,அக்னி தலப்புராணம்,சக்ஸஸ் பப்ளிகேஷன்,திருவண்ணாமலை,2005

2.பன்னீர்செல்வம்,திருவண்ணாமலை கார்த்திகை தீபம்,எழுத்து பதிப்பு தொழிற்சாலை,திருவண்ணாமலை,2004.

3.தினமலர்,தீபத் திருவிழா சிறப்பு மலர்,13.12.2005.
மாத்தூருடன் குழப்பிக் கொள்ளாதீர்

**மத்தூர்** கிருட்டிணகிரி மாவட்டத்தில் அமைந்துள்ள ஊராகும். மத்தூர் ஊராட்சி ஒன்றியத்தின் தலைநகராகவும் உள்ளது. இந்த ஒன்றியம் 24 ஊராட்சிகளை உள்ளடக்கியது.

கோட்டை
------

இங்கு ஒரு கோட்டை இருந்தது. இது இயற்கை அரண் இல்லாத தரைக்கோட்டையாகும். தற்போது கோட்டை அழிக்கப்பட்டு ஊராக உள்ளது. கோட்டை அகழி இருந்ததற்கான தடயங்கள் உள்ளன. அப்பகுதியில் கோட்டை தெரு என்ற பெயர் இன்றும் வழக்கத்தில் உள்ளது. 
கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.

சிவன் கோவில்
------------

மத்தூரில் 700 ஆண்டுகள் பழமை வாய்ந்த சிவன் கோவில் காணப்படுகின்றது. கிருஷ்ணகிரி மாவட்டம் மத்தூரிலுள்ள ஆற்றங்கரையோரம் சோமேஸ்வரர் ஆலயம் என்ற பெயரில் ஒரு சிவாலயம் பழமையான கோவிலாக கருதப்படுகின்றது. இந்த கோவிலில் பெரும் பகுதி சிதலமடைந்து காணப்பட்டது. இந்தநிலையில் கடந்த சில ஆண்டுகளுக்கு முன்பு இப்பகுதியைச் சார்ந்த சிவனடியார்கள் முயற்சியால் கோவில் புதுப்பிக்கப்பட்டது. இதைத்தொடர்ந்து இக்கோயில் மூலவரான சோமேஸ்வரர் லிங்க வடிவம் கோவிலுக்கு வெளியே நந்திக்கு வெகு அருகிலேயே உள்ளது. லிங்கம் மட்டுமே உள்ளது. ஆவுடையார் இல்லை.

### நடுகல்

மத்தூர் பகுதியில் பழங்காலம் தொன்று தொட்டே நடுகல் வழிபாடு முறைகள் காணப்படுகின்றது. மத்தூரிலிருந்து சிவம்பட்டி கிராமத்திற்கு செல்லும் வழியில் மூன்று இடங்களில் கல்வீடு அமைப்பு கொண்ட பத்து நடுக்கற்கள் காணப்படுகின்றன. இந்த பத்து நடுக்கல்லில் இரண்டு நடுக்கல் உடைந்து காணப்படுகிறது. ஒரு நடுக்கல் உடைந்தும், மற்றுமொன்று மேல்பகுதி இல்லாமல் காணப்படுகிறது. மேலும் மத்தூர் பகுதியே ஐந்து கிலோமீட்டர் தொலைவில் சுமார் ஒன்பது நடுக்கல் காணப்படுகிறது.

மேற்கோள்கள்
-----------

1. ↑  தகடூர் வரலாறும் பண்பாடும், இரா.இராமகிருட்டிணன்.பக் 306

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
**ஃபவுலர் கரைசல்** *(Fowler's solution)* என்பது 1% பொட்டாசியம் ஆர்சனைட்டைக் (KAsO2) கொண்டுள்ள ஒரு கரைசலாகும். ஒரு காலத்தில் இக்கரைசல், நோய்க்கான பரிகாரம் அல்லது சத்து மருந்து என்று கருதப்பட்டது. இங்கிலாந்து நாட்டின் சிடாஃபோர்டு நகரைச் சேர்ந்த தாமசு ஃபவுலர், 1786 ஆம் ஆண்டு காப்புரிமை பெற்ற ஒரு மருந்து, சுவையற்ற குளிர்காய்ச்சல் சொட்டு மருந்துக்கு மாற்றாக இதை முன்மொழிந்தார். 1845 ஆம் ஆண்டு முதல் இரத்தப்புற்று நோய்ச் சிகிச்சைக்குப் பயன்படுத்தப்படுகிறது .

1905 ஆம் ஆண்டு முதல் கனிம ஆர்சனிக் சேர்மங்களின் பயன்பாடு குறைந்து கரிம ஆர்சனிக் சேர்மங்களின் பக்கம் பார்வை திரும்பியது. அட்டாக்சில் முதலாவது கரிம ஆர்சனிக் சேர்மமாகும். 1950 ஆம் ஆண்டு வரையிலும் கூட அமெரிக்காவில் ஃபவுலர் கரைசல் மலேரியா, வலிப்பு, மேகப்புண் போன்ற சில நோய்களுக்கு பரிந்துரைக்கப்பட்டது.

ஆர்சனிக் சேர்மங்கள் நச்சுத்தன்மை கொண்டவை என்பதாலும் இவை பக்க விளைவுகள் கொண்ட புற்று நோயூக்கிகள் என்பதாலும்ஃபவுலர் கரைசல் பயன்பாடு குறைந்துவிட்டது. ஆர்சனிக் மூவாக்சைடு மருந்து இரத்தப்புற்று நோய்க்கு உரிய மருந்து என அமெரிக்க உணவு மற்றும் மருந்து நிர்வாகம் 2001 ஆம் ஆண்டு பரிந்துரை செய்ததைத் தொடர்ந்து மீண்டும் ஆர்சனிக்கல் மருந்துகள் பயன்பாட்டுக்கு வந்துள்ளன and interest in arsenic has returned.).

மேற்கோள்கள்
-----------

1. 1 2  Jolliffe, D. M. (1993). "A history of the use of arsenicals in man" (pdf). *Journal of the Royal Society of Medicine* **86** (5): 287–289. பப்மெட்:8505753. பப்மெட் சென்ட்ரல்:1294007. .
2. ↑  Gibaud, Stéphane; Jaouen, Gérard (2010). "Arsenic - based drugs: from Fowler’s solution to modern anticancer chemotherapy". *Topics in Organometallic Chemistry* **32**: 1–20. doi:10.1007/978-3-642-13185-1\_1. .
3. ↑  Zhu, J.; Chen, Z.; Lallemand-Breitenbach, V.; de Thé, H. (2002). "How acute promyelocytic leukaemia revived arsenic". *Nature Reviews Cancer* **2** (9): 705–714. doi:10.1038/nrc887. பப்மெட்:12209159.
4. ↑  Chen, S. J.; Zhou, G. B.; Zhang, X. W.; Mao, J. H.; de Thé, H.; Chen, Z. (2011). "From an old remedy to a magic bullet: Molecular mechanisms underlying the therapeutic effects of arsenic in fighting leukemia" (pdf). *Blood* **117** (24): 6425–6437. doi:10.1182/blood-2010-11-283598. பப்மெட்:21422471. பப்மெட் சென்ட்ரல்:3123014. .

புற இணைப்புகள்
--------------

* Materia Medica entry for Fowler's solution
* மெஷ் *Fowler's+solution*
**ஜி. பார்கவன் பிள்ளை** (*G Bhargavan Pillai*)(1933-2009), கேரளாவைச் சேர்ந்த பிரபலமான நாட்டுப்புற எழுத்தாளர்களில் ஒருவர். கேரளாவின் கண்ணூரில் அமைந்துள்ள கேரள நாட்டுப்புற அகாதமியின் நிறுவனர் தலைவராக இருந்தார். பிள்ளையின் மிகவும் பிரபலமான படைப்பாக கக்கரிச்சி நாடகமும் (1976, மலையாளம்), கக்கரிச்சி நாடகம் பற்றிய புத்தகமும் உள்ளன. பார்கவன் பிள்ளை 17 ஏப்ரல் 2009 அன்று தனது 75வது வயதில் திருவனந்தபுரத்தில் உடல் நலக்குறைவால் காலமானார்.

 பார்க்கவன் பிள்ளை
பார்கவன் பிள்ளையின் நாட்டுப்புற இலக்கிய எழுத்தாளராக அறியப்பட்டார். இவரது மனைவி கே.ஜி.லீலாவதி ஆவார்.

ஆரம்ப கால வாழ்க்கை
------------------

பிள்ளை கேரளாவின் ஆலப்புழா மாவட்டத்தில் பந்தளம் அருகே உள்ள குடச்சநாடு என்ற சிறிய கிராமத்தில் முண்டக்கல் குடும்பத்தில் பிறந்தார். இவர் பந்தளம் என். எஸ். எஸ். கல்லூரியில் தாவரவியலில் இளம் அறிவியல் பட்டம் பெற்றார். பின்னர் மலையாளத்தில் கேரளா பல்கலைக்கழக கல்லூரியில் முதுகலைப் பட்டம் பெற்றார். அகில இந்திய வானொலியில் 30 ஆண்டுகளுக்கும் மேலாக பணியாற்றிய பிறகு, 1991-ல் தயாரிப்பாளராகப் பணி ஓய்வு பெற்றார்.

விருதுகளும் கௌரவங்களும்
-----------------------

பிள்ளை 1977-ல் கேரளாவின் பாரம்பரிய கலை வடிவங்கள் குறித்து ஆய்வு மேற்கொள்ள மத்திய அரசின் மூத்த நிதியுதவித் தொகையினைப் பெற்றார். இவர் இந்திரா காந்தி நினைவு அறக்கட்டளையின் உதவித்தொகையும் பெற்றவர் ஆவார்.(பரணிடப்பட்டது 10 சனவரி 2019 at the வந்தவழி இயந்திரம் (1986). பார்கவன் பிள்ளை 1994ல் கேரள சங்கீத நாடக அகாதமியின் விருது ஒன்றைப் பெற்றார். இவருக்கு 1996-ல் ரேவதி பட்டத்தானம் விருது வழங்கப்பட்டது.

முக்கிய படைப்புகள்
------------------

பார்கவனின் முக்கிய படைப்புகளில் சில:

* பொரொட்டு நடக்கவும் மாட்டும்
* கேரளாத்திலே பாணன்மார் பாடுன்னு
* மத்திலேறிக்கண்ணி பணியாலயில்
* வானொலி நாடகம் (படிப்பு)
* கக்கரிச்சிநாடகம்
* ஆலயங்கள் தாரா வேனம் (நாட்டுப்புற பாடல்)
* நாட்டரங்கு: விகாசும் பரிணாமவும்
* இதிஹாச புத்திரர்கள்
* பூமுகம்
* ஈவி யுதே ஜீவசரித்திரம்
* பந்தளம் கே.பி - காவ்யஜீவிதம்
* ஆகாசவாணியில் இன்னாலே
* நாடோடி நாடகங்களுடே பின்னாலே

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-11-17 அன்று மூலம் பரணிடப்பட்டது. 2023-02-08 அன்று பார்க்கப்பட்டது.
2. ↑  "Kakkarissi Natakam - a satirical dance-drama, Performing art".
3. ↑
4. ↑
**ஹெலன் லோம்பார்ட் (Helen Lombard)**, ஹெலன் காசின் கருசி என்றும் ஹெலன் கருசி விஷர் என்றும் ( 1904-1986) அழைக்கப்படும் இவர் ஒரு அமெரிக்க பத்திரிகையாளர் ஆவார்.  *இவர் வாஷிங்டன் வோல்ஸ்* (1941) என்ற வாஷிங்டன் வதந்திகளின் உள் புத்தகத்திற்கு மிகவும் பிரபலமானவர்.

வாழ்க்கை
--------

ஹெலன் காசின் கருசி அமெரிக்க கடற்படையில் ஒரு அதிகாரியாக இருந்த ஸ்டீபன் காசின் என்பவரின் பேத்தியாவார். 1927ஆம் ஆண்டில் இவர் கர்னல் இமானுவேல் யூஜின் லோம்பார்ட் என்ற பிரெஞ்சு தூதரை மணந்தார்.  இவரது 1941 நினைவுக் குறிப்புகள், வாஷிங்டன் வால்ட்ஸ் என்பது வாஷிங்டனில் ஒரு இராஜதந்திர பணிப்பெண்ணின் வாழ்க்கையுடன் தொடர்புடையது. அவர்கள் போராட்டத்தைப் பற்றிய (1947) ஒரு வரலாற்று படைப்பாகும். 

ஹெலன் லோம்பார்ட் பின்னர் மேரிலாந்தின் சார்லஸ் கவுண்டியைச் சேர்ந்த பீட்டர் விஷருடன் மீண்டும் இரண்டாவது திருமணம் செய்து கொண்டார். அங்கு இவர் குதிரைகளை வளர்த்தார். 1977ஆம் ஆண்டில் இவர் லா பிளாட்டாவில் உள்ள சார்லஸ் கவுண்டி நர்சிங் ஹோமில் வசிக்க சென்றார். அங்கு இவர் 1986 மே 11, அன்று இறந்தார்.

குறிப்புகள்
-----------

1. 1 2  Helen C. Vischer Dies at 81, *Washington Post*, 15 May 1986.
2. ↑  Harvey Solomon (2020). *Such Splendid Prisons: Diplomatic Detainment in America during World War II*. U of Nebraska Press. பக். 88–9. பன்னாட்டுத் தரப்புத்தக எண்:978-1-64012-289-5. .
3. ↑  Helen C. Carusi: A Bride Wed to Commandant Emmanuel Lombard, Assistant Military Attache of the French Embassy,*த நியூயார்க் டைம்ஸ்*, May 15, 1927.
**ஹெர்பெர்ட் கென்ட் ஹார்ட்லி** (Herbert Kent Hartley, 1908-1986) ஒரு தொழில்துறை வேதியியலாளர். இவர் இங்கிலாந்தில் பாலியூரிதேன் பயன்பாட்டில் முன்னோடியாகத் திகழ்ந்தமைக்காக, நெகிழி மற்றும் மீளி நிறுவனத்தின் தங்கப்பதக்கத்தைப் பெற்றவர். இரண்டாம் உலகப் போரின் பொழுது ஒட்டும் தன்மையுடைய வெடிகுண்டிற்கான பிசினை உருவாக்கினார்.

இவர் ஒரு சீரிய மலையேறும் வீரராவார். மான்செஸ்ட்ர் பல்கலைகழகத்தில் மலையேற்றக் குழுவை நிறுவியும், மலையேற்ற மீட்புக்குழுவின் செயளாலளராகப் பணியாற்றியும், மலையேற்றச் சுமைதூக்கும் குழுவின் தலைவராகச் செயல்பட்டும் இவ்விளையாட்டை இங்கிலாந்தில் நிலைநாட்டினார்.

சக மலையேற்ற வீரர், ஃப்ரான்க் சாலரி, *தி ஆல்பைன் சஞ்சிகையில்*, தன் இரங்கல் செய்தியில், ஹார்ட்லியை இங்ஙனம் புகழ்கிறார்:

> அவருடைய பண்பு நலன்கள் உயர்வானவை. பல துறைகளைப் பற்றி உரையாடக் கூடிய அவர் எப்பொழுது அமைதியை மதிக்க வேண்டும் என்பதை அறிந்தவர். தாங்கமுடியாத வானிலைச் சூழலிலும், தன்னிலயையோ சிந்தையையோ இழக்காதவர். பிறரது கருத்துக்களை ஏற்றுக்கொள்ளா வண்ணம் அவருடைய அறிவு கட்டுப்படுத்தும் போதும் அவருடைய இயல்பான பணிவன்பினால் யாரையும் புண்படுத்தாதுவிடுத்தவர். பாறையில், அவருடைய நேர்த்தியான நளினமான உறுதியான நுட்பம் அவர் முன்னோடியாகத் திகழ்ந்த மணற்கல் ஏற்றத்திற்கு மிகவும் உதவியாக இருந்தது.
> 
> 
>

மேற்கோள்கள்
-----------

1. ↑  *Sticky Bomb: The Production of the No 74 Grenade in Britain*, Imperial War Museum
2. ↑  Solari, Frank, "Herbert Kent Hartley 1908–1986" (PDF), *Alpine Journal*: 311–312
**சங்கீதா படேல்** (Sangita Patel)  (பிறப்பு 1979 சனவரி 2) கனடாவைச் சேர்ந்த தொலைக்காட்சி ஆளுமையாவார். தற்போது எச்ஜி தொலைக்காட்சியின் *ஹோம் டு வின்* என்ற நிகழ்ச்சியின் தொகுப்பாளராகவும், *என்டர்டெயின்மென்ட் டுநைட் கனடா* என்ற நிகழ்ச்சியின் ஒளிபரப்பு ஆளுமையாகவும் உள்ளார்.

சொந்த வாழ்க்கையும் தொழிலும்
---------------------------

சங்கீதா 2002இல் மின் பொறியியலில் பட்டப்படிப்பை முடித்து, பொறியாளராக சில ஆண்டுகள் பணிபுரிந்த பிறகு, பல்வேறு ஊடகங்களில் தன்னார்வ நிலைகளில் பணி புரிந்து, இறுதியில் *தி வெதர் நெட்வொர்க்* என்ற வானிலைத் தகவல்களை வழங்கும் தொலைக்காட்சியில் வானிலை செய்தி வழங்குநரானார்.

தொலைக்காட்சியில்
----------------

சிபி24 என்ற வார இறுதி வானிலை நிகழ்ச்சித்தொகுப்பாளராக ஒரு பணியை ஏற்றுக்கொண்டபின் இவரது மாற்றம் தொடர்ந்தது. *சிட்டிநியூஸில் இன் தி சிட்டி* என்று அழைக்கப்படும் தனது சொந்த பிரிவுக்கான செய்திகளை வழங்கத் தொடங்கியபோது இவர் பொழுதுபோக்கு மற்றும் வாழ்க்கை முறைகளுக்கான நிகழ்ச்சிகளை வழங்க ஆரம்பித்தார். பின்னர் வானிலை மற்றும் *லைவ் ஐ* பிரிவுகளுக்கான *பிரேக்பாஸ்ட் டெலிவிஷன்* என்ற வழக்கமான நிழச்சிக்கு மாறினார்.

*என்டர்டெயின்மென்ட் டுநைட் கனடா* நிகழ்ச்சியின் தொகுப்பாளரான செரில் ஹிக்கியின் மகப்பேறு விடுப்பின் போது இவர் இணை தொகுப்பாளராக சேர்ந்தார்.

2015 ஆம் ஆண்டில் ஷாப்பர்ஸ் ட்ரக் மார்ட்டுடன் *என்டர்டெயின்மென்ட் டுநைட் கனடாவின்* அழகு பிரச்சாரத்திலும் இவர் இடம்பெற்றார். திசம்பர் 2015 இல் *புட் நெட்வொர்க்*கில் ஒளிபரப்பப்பட்ட *பிரசிடென்ட்ஸ் சாய்ஸ் இன்சைடர்ஸ் கலக்சன்*னுக்கான விடுமுறை கால பிரச்சாரத்தின் ஒரு பகுதியாக இவர் இருந்தார். எல்'ஓரியல் அவர்களின் டிஜிட்டல் விளம்பரத்தில் அசாதாரண எண்ணெய்கள் முடி வரிசையை அறிமுகப்படுத்தியதிலும் இவர் இடம்பெற்றார்.

தற்போது
-------

இவர் தனது கணவர் சமீர் பட்டேல், அவா மற்றும் ஷைலா என்ற தனது இரண்டு மகள்களுடன் தொராண்டோவில் வசிக்கிறார்.
2014 ஆம் ஆண்டில், *ஹலோ மாகஸீன்* என்ற இதழில் கனடாவின் மிக அழகானவர்கள் பட்டியலில் இடம்பெற்ற ஐம்பது பேர்களில் இவரும் ஒருவராக இருந்தார்.

குறிப்புகள்
-----------

1. ↑  Sangita Patel Joins The ET Canada Family பரணிடப்பட்டது 2013-03-21 at the வந்தவழி இயந்திரம் March 19, 2013 ET Canada blog.
2. ↑  Canada's Most Beautiful 2014: See who made the list.
**ஈனாத்து புனைவுப் பாலம்** (*Enathu Bailey bridge*) இந்தியாவின் கேரள மாநிலத்தில் இந்திய இராணுவத்தால் கட்டப்பட்ட ஒரு முன்புனைவு பாலமாகும். புனைவுப் பாலம் என்பது ஒரு வகையான சிறிய முன்னாதாகவே தூலத்தால் புனையப்பட்ட பாலமாகும். கேரளாவின் பத்தனம்திட்டாவின் அடூர் தாலுக்காவிலுள்ள ஈனாத்து கிராமத்தில் கல்லாடா நதி வழியாக இப்பாலம் கட்டப்பட்டது. இப்பாலம் ஈனாத்து கிராமத்தை கொட்டாரக்கரை நகரத்துடன் இணைக்கிறது. பழுதடைந்திருந்த ஈனாத்து பாலத்தை செப்பனிட அதிக காலாம் பிடிக்கும் என்பதால் இத்தற்காலிக புனைவுப் பாலம் கட்டப்பட்டது. 54.50 மீட்டர் நீளமும் 3.5 மீட்டர் அகலமும்  கொண்ட கொண்ட ஈனாத்து புனைவுப் பாலம் 2017 ஆம் ஆண்டு ஏப்ரல் மாதம் 10 ஆம் தேதி முதல் பொதுதுமக்களுக்காக
திறக்கப்பட்டது.

2017 ஆம் ஆண்டு ஈனாத்து பாலத்தின் பராமரிப்பு பணிகள் முடிவடைந்த காரணத்தால் இந்திய இராணுவம் தற்காலிகமான புனைவுப் பாலத்தை இடித்து அகற்றியது.

மேற்கோள்கள்
-----------

1. ↑  "Kerala's first military-made Bailey bridge set to open in Enathu". *மலையாள மனோரமா*.. பார்த்த நாள்: 10 April 2017.
2. ↑  "Army to build Bailey Bridge at Enathu in a month". *Times of India*.. பார்த்த நாள்: 10 April 2017.
3. ↑  "Enathu Bailey bridge to be opened on April 10". *Times of India*.. பார்த்த நாள்: 10 April 2017.
4. ↑  "Enathu Bailey bridge at to be opened before Vishu". *Mathrubhumi*.. பார்த்த நாள்: 10 April 2017.
5. ↑  "Minister reviews Enathu Bailey bridge work". *தி இந்து*.. பார்த்த நாள்: 10 April 2017.
6. ↑  "Bailey bridge to be open on Monday". *தி இந்து*.. பார்த்த நாள்: 10 April 2017.
7. ↑  "Dismantling of Bailey bridge begins at Adoor". *The Hindu*.. பார்த்த நாள்: 14 October 2017.